На основу решења Трговинског суда у Београду Ст. бр. 211/2010 од 23.03.2010. године, у складу са члановима 109. 110. и 111. Закона о стечајном поступку (*Сл. гласник РС, бр. 84/04, 85/05*), Националним стандардом бр. 5 о начину и поступку уновчења имовине стечајног дужника (*Службени гласник Републике Србије број 13/2010*) и Закона о изменама и допунама Закона о Агенцији за лиценцирање стечајних управника (*Службени гласник РС број 89/2015*), Агенција за лиценцирање стечајних управника као стечајни управник стечајног дужника:

**,,СТРЕЛА-ШУМАДИЈА'' а.д., Београд у стечају**

ул. Канарево брдо 14/4

**ОГЛАШАВА**

**осму продају имовине стечајног дужника јавним надметањем**

|  |  |  |  |
| --- | --- | --- | --- |
| **Р.бр.****целине** | **Предмет продаје** | **Почетна цена (дин.)** | **Депозит (дин.)** |
| **1** | Пословни простор у Аранђеловцу, са припадајућом покретном имовином и то:* Пословни простор – две просторије за које није утврђена делатност, површине 71м2, посебан део број 2, улаз 2
* Пословни простор – три просторије за које није утврђена делатност, површине 76м2, посебан део број 1, улаз 3,

све у приземљу стамбено-пословне зграде бр. 1 (ул. Јосипа Грушовника бр.10) на КП 2714, ЛН 7076 КО Аранђеловац, мешовита својина стечајног дужника у обиму 1/1. * Покретна имовина по спецификацији
 | **4.121.540,00** | **2.060.770,00** |
| **2** | Пословни простор у Аранђеловцу и то:* Пословни простор – две просторије за које није утврђена делатност, површине 52м2, посебан део број 2, улаз 3
* Пословни простор – две просторије за које није утврђена делатност површине 72м2, посебан део број 1улаз 4

све у приземљу стамбено-пословне зграде бр. 1 (ул. Јосипа Грушовника бр.10) на КП 2714, ЛН 7076 КО Аранђеловац, мешовита својина стечајног дужника у обиму 1/1.  | **3.418.158,00** | **1.709.079,00** |
| **3** | Пословни простор у Аранђеловцу – две просторије за које није утврђена делатност, површине 41м2, посебан део број 2, у приземљу стамбено-пословне зграде бр. 1-број улаза 4 (ул. Јосипа Грушовника бр.10), на КП 2714, ЛН 7076 КО Аранђеловац, мешовита својина стечајног дужника у обиму 1/1. | **1.189.682,00** | **594.841,00** |

Детаљан приказ и опис имовине стечајног дужника дат је у продајнoj документацији.

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације (са позивом на број имовинске целине). Цена продајне документације износи 50.000,00 динара по имовинској целини. Профактура се мора преузети, или на адреси повереника стечајног управника у Крагујевцу, ул. Зорана Ђинђића бр. 16 А, VI спрат, или путем електронске поште snedimi@mts.rs сваког радног дана у периоду од 10:00 до 15:00 часова, уз обавезну најаву поверенику стечајног управника. Крајњи рок за преузимање профактуре је до 15:00 часова **25.10.2021**. године. Крајњи рок за уплату и преузимање продајне документације је до **25.10.2021**. године.
2. уплате депозит (са позивом на редни број имовинске целине), на текући рачун стечајног дужника број: 205-0000000170575-38 код Комерцијалнe банкe а.д. Београд, или положе неопозиву првокласну банкарску гаранцију наплативу на први позив, најкасније до дана **26.10.2021. године**. У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, 6. спрат, најкасније **26.10.2021. године** до 15:00 часова по београдском времену. У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **04.01.2022.** године.
3. потпишу изјаву о губитку права на повраћај депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, сваким радним даном од 10:00 до 13:00 часова часова, а најкасније до **25.10.2021**. године (уз претходну најаву поверенику стечајног управника).

Након уплате депозита, а најкасније до **28.10.2021. године**, потенцијални купци, ради благовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање оверено код јавног бележника, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање одржаће се дана 02.11.2021. године у 11:00 часова на следећој адреси: Агенција за лиценцирање стечајних управника, Теразије бр. 23, Београд, III спрат, сала 301.**

**Регистрација учесника** почиње два сата пре почетка јавног надметања, а завршава се 10 минута пре почетка јавног надметања, односно у периоду од **9:00** до **10:50** часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција;

Закључењу купопродајног уговора се приступа у року од 3 (три) радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 (осам) дана** од дана закључења купопродајног уговора у форми прописаној законом**.** Ако проглашени купац не закључи купопродајни уговор у прописаној форми, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, закључењу купопродајног уговора се приступа у року од 3 (три) радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од **8 (осам) дана** од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове, који произлазе из закљученог купопродајног уговора, укључујући и трошкове на име сачињавања односно овере уговора, у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Oвлашћено лице: повереник Снежана Димитријевић, контакт телефон: 062/236-144, е–mail: snedimi@mts.rs.

Напомена: Није дозвољено достављање оригинала банкарске гаранције вршити пошиљком (обичном или препорученом), путем факса, е-mail-a или на други начин, осим на начин прописан у тачки 2. услова за стицање права за учешће у поступку продаје из овог огласа. Стечајни управник напомиње да ће у складу са епидемиолошким мерама учесницима пре јавног надметања бити мерена телесна температура, те да су учесници дужни да се у току регистрације и јавног надметања придржавају свих епидемиолошких мера прописаних одлукама Кризног штаба Владе Републике Србије.